Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: és a Nemzeti, etnikai kisebbség iskolai oktatásának irányelve kiadásáról szóló 32/1997. (XI. 5.) MKM rendelete
Paragraph Index: 1407

e) az Országos Cigány Önkormányzattal történő egyeztetéstől függően a cigány nyelvek oktatásához szükséges követelmények kidolgozása. 2001/80. szám 1.5.2. A cigány kisebbségi oktatásban kiemelkedő szerepet játszó önkormányzati, alapítványi stb. fenntartású intézmények fejlesztése, munkájuk szakmai és anyagi támogatása. 1.5.3. A cigány kisebbségi óvodai nevelés és az iskolai nevelés és oktatás szakmai támogatására a már kipróbált helyi programok elterjesztése, a jó programok adaptálásához a lehetőségek biztosítása. Az eredményes programok feltárására pályázat kiírása, azok szakmai ellenőrzését követően adatbank létrehozása. 1.5.4. Pályázatot kell kiírni az érettségizett, továbbtanulni szándékozó fiatalok egyetemi vagy főiskolai előkészítőn való részvételére. 1.5.5. A középfokú oktatásban részt vevő cigány tanulók lemorzsolódásának visszaszorítására és a tehetséges fiatalok számára a továbbtanulás esélyének segítésére, országos kollégiumi tehetséggondozó programokat kell meghirdetni a középfokú oktatásban részt vevő cigány fiatalok részére. 1.5.6. A romológia oktatásának ösztönzése elsősorban a felsőfokú pedagógusképző intézményekben a már működő tanszékek, tanszéki csoportok munkájának támogatása pályázat kiírásával. 1.5.7. A cigány kisebbségi oktatásban részt vevő pedagógusok számára szervezett továbbképző tanfolyamok támogatása, pályázat útján. 1.5.8. A cigány kisebbségi oktatással kapcsolatos kutatások támogatása, pályázat útján. 1.5.9. Meg kell vizsgálni, hogy előfordul-e a közoktatási rendszerben a cigány kisebbséghez tartozó tanulókat sújtó diszkriminatív oktatásszervezési gyakorlat, és fel kell tárni ezek okait. Szükség esetén javaslatot kell tenni a vonatkozó jogszabályok pontosítására, a hibás jogalkalmazás megelőzésére, kiküszöbölésére. 1.5.10. Az Oktatási Minisztérium 2002. év végéig központi költségvetési támogatásból befejezi a Gandhi Gimnázium épületét. Felelős: oktatási miniszter Határidő: folyamatos a tájékoztatók elkészítése: évente május 31. és december 31. az 1.5.10. pont vonatkozásában:

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes